text: Dilemmaer til Mit Byråd
  04 november 2013 kl. 15.59
  Hvor svært kan det egentligt være at være byrådspolitiker? Det prøver vi at finde ud af. Sammen med DR P4 har vi samlet 11 mennesker fra hele landsdelen i programmet "Mit Byråd"
  Her bliver de nødt til at vælge mellem vigtige beslutninger - for der er ikke råd til det hele!
  11 helt almindelige syd- og sønderjyder. De skal være med i et forsøg, hvor de skal fungere som et byråd. Projektet er lavet i et samarbejde mellem TV SYD og DR P4 Syd og P4 Trekanten
  
  Ingen kompromisser
  I forsøget findes der ingen kompromiser eller lappeløsninger. Byrådsmedlemmerne bliver præsenteret for tre ønsker, men de har kun råd til at vælge ét.
  I dag er det en skole, hvor der er tre ønsker:
  Ønske 1: Renovering af toiletterne 
  Ønske 2: Digitale klasselokaler 
  Ønske 3: Efteruddannelse til lærerne.
  I programmet får det udvalgte byråd argumenter for og imod - og så skal de vælge en af ønskerne...
  Se med på TV SYD i morgen, når "Mit byråd" bliver sat i endnu et dilemma. Inden da kan du lytte med på DR P4 Syd og Trekanten i morgen tidlig.
  